เสือใต้ จับมือวังขนาย จัดโครงการ บาเยิร์น ยูธคัพ
เสือใต้ บาเยิร์น มิวนิก มหาอำนาจลูกหนังแห่งบุนเดสลีกาเยอรมนี จับมือโรงน้ำตาลวังขนายในการเป็นพันธมิตรระดับโลก จัดโครงการบิ๊ก บาเยิร์น ยูธคัพ เฟ้นหานักเตะเยาวชนฝีเท้าดีจากโรงเรียนทั่วประเทศไทยจำนวน 10 คน ไปฝึกซ้อมและแข่งขันรอบสุดท้ายที่สังเวียนอลิอันซ์ อารีนา ประเทศเยอรมนี ในช่วงเดือน พ.ค.59 นี้,บริษัทสปอร์ต ไทย-บาวาเรีย จำกัด โดย นายวินิจ เลิศรัตนชัย กรรมการผู้จัดการ ในฐานะบริษัทที่พร้อมทุ่มเทให้กับการศึกษาด้านกีฬาและการตลาด เปิดตัวโครงการ บาเยิร์น ยูธคัพ (FC Bayern Youth Cup Thailand 2016) เพื่อคัดเลือก 10 ผู้เล่นที่ดีที่สุด ร่วมเดินทางไปยังประเทศเยอรมนี เข้าค่ายฝึกอบรมพิเศษ และเป็นตัวแทนประเทศไทยเข้าแข่งขันรอบชิงชนะเลิศ ณ สนามอลิอันซ์ อารีนา เมืองมิวนิก ประเทศเยอรมนี ในเดือนพฤษภาคม ปี 2016 ซึ่งทีมไทยจะได้ลงเล่นฟาดแข้งกับทีมจากเยอรมนี ออสเตรีย ญี่ปุ่น จีน และสหรัฐอเมริกา,แนวความคิดของการจัดการแข่งขันนั้นมาจากความต้องการสร้างโอกาสให้เด็กๆจากสังคมที่แตกต่างกัน ที่มีพื้นฐานจากหลากหลายครอบครัว ได้มาร่วมเล่นฟุตบอลด้วยกัน โดยที่ 50% ของเด็กที่เข้าร่วมนั้นจะมาจากพื้นฐานครอบครัวที่ขาดโอกาส และอีก 50% จะมาจากครอบครัวที่หลากหลายในสังคม อาทิ ครอบครัวของเอกชน ข้าราชการ สโมสรกีฬา และอื่นๆ,โดยคุณสมบัติผู้เข้าร่วมจะต้องเป็นเยาวชน เพศชาย ที่มีอายุระหว่าง 14-16 ปี หรือมีวันเกิดตั้งแต่วันที่ 16 พฤษภาคม 2542 ถึงวันที่ 14 พฤษภาคม 2545 ที่มีความสามารถและทักษะของการเล่นฟุตบอลที่ดี ซึ่งในการคัดเลือก จะคัดเลือกเยาวชนจากทั่วประเทศ โดยคัดเลือกเอาผู้ที่มีความสามารถจำนวน 100-150 คน เพื่อผ่านเข้าไปยังรอบคัดเลือกรอบสุดท้าย ซึ่งทางกรรมการและทีมโค้ชจะคัดเลือกเยาวชนโดยพิจารณาถึงความสามารถและทักษะของนักกีฬาที่เข้าร่วมทดสอบในทุกๆรอบ และคัดเลือกให้เหลือเพียง 10-12 คนเท่านั้น เพื่อเป็นตัวแทนประเทศไทยเข้าร่วมบาเยิร์น ยูธคัพ รอบไฟนอล ณ สนามอลิอันซ์ อารีนา เมืองมิวนิก ประเทศเยอรมนี ในระหว่างวันที่ 11-16 พฤษภาคม 2559 ร่วมกับประเทศอื่นๆ อีก 5 ประเทศ ซึ่งได้แก่ ประเทศสหรัฐอเมริกา, ออสเตรีย, ญี่ปุ่น, จีน และเยอรมนี ซึ่งโครงการคัดเลือกตัวแทนเยาวชนในประเทศไทยนี้ กลุ่มน้ำตาล วังขนาย ได้เป็นผู้ให้การสนับสนุนหลักอย่างเป็นทางการ,และในการคัดเลือกรอบสุดท้ายของตัวแทนประเทศไทย ซึ่งจะจัดขึ้นวันที่ 20 มีนาคม 2559 ณ สนามกีฬาจุฬาลงกรณ์ โดย พอล ไบรท์เนอร์ แบรนด์แอมบาสเดอร์ ของสโมสรฟุตบอลบาเยิร์นมิวนิก และอดีตนักเตะทีมชาติเยอรมนีชุดแชมป์ฟุตบอลโลก 1974 จะเดินทางมาเป็นผู้ทดสอบและคัดเลือกนักกีฬาที่จะผ่านเข้าไปสู่รอบสุดท้ายที่ประเทศเยอรมนี โดยวิธีการรับสมัคร สามารถทำได้หลากหลายช่องทาง อาทิ กรอกใบสมัครของท่านด้วยตนเองที่ ,www.sportthaibavaria.com, โดยดาวน์โหลดใบสมัครได้ที่ ,www.sportthaibavaria.com, หรือสมัคร ณ จุดลงทะเบียนในวันงาน
เสือใต้ บาเยิร์น มิวนิก จับมือโรงน้ำตาลวังขนายในการเป็นพันธมิตรระดับโลก จัดโครงการบิ๊ก บาเยิร์น ยูธคัพ เฟ้นหานักเตะเยาวชนฝีเท้าดีจากโรงเรียนทั่วประเทศไทยจำนวน 10 คน ไปฝึกซ้อมและแข่งขันรอบสุดท้ายที่สังเวียนอลิอันซ์ อารีนา
บาเยิร์น มิวนิก,โรงน้ำตาลวังขนาย,ข่าวกีฬา,ข่าว,ไทยรัฐออนไลน์